స్టెయిన్ బెక్ ది గ్రేప్స్ ఆఫ్ రాత్ నవల

స్టెయిన్ బెక్ ది గ్రేప్స్ ఆఫ్ రాత్ నవల

మనదేశంలో కరోనా ఒక్క సారిగా వ్యాపించగానే అన్నిరకాల నిర్మాణ కార్యక్రమాలు మూతపడి ఎక్కడెక్కడినుంచో పొట్ట చేతపట్టుకొని దూరప్రాంతాలకు వలసలు వెళ్లిన శ్రామికుల పరిస్థితి దయనీయంగా మారింది. నిర్మాణ సంస్థలు, ఫ్యాక్టరీలు, వ్యవసాయ ఎస్టేట్ల యజమానులు ఎవరూ ఈ కార్మికుల యోగక్షేమాలు పట్టించుకోలేదు. ఏదోవిధంగా తమతమ రాష్ట్రాలకు, గ్రామాలకు చేరుకుంటే చాలనే ఉద్దేశంతో వందల వేల కార్మికులు జాతీయ రహదార్లపై పిల్లాపాపలతో కాలినడకన బయలుదేరారు. అప్పటికే రైళ్ళు, బస్సులు అన్ని ప్రయాణసాధనాలు రద్దయ్యాయి. దారిపొడవునా స్వచ్ఛంద సంస్థలు ఈ నిరుపేద శ్రామికులకు భోజన, నివాస సౌకర్యాలు యధాశక్తి కల్పించి ఆదుకొన్నారు. మానవచరిత్రలోనే దారుణమైన విషాదసంఘటన యిది. సరిగ్గా ఇటువంటి సంఘటనే దే 1936/7 ప్రాంతంలో అమెరికా సంయుక్త రాష్ట్రాలలో సంభవించిన గ్రేట్ డిప్రెషన్ కరవు సందర్భంగా జరిగింది. కళ్ళముందు జరిగిన విషాదచరిత్రనే స్టెయిన్ బెక్ అనే అమెరికా రచయిత, జర్నలిస్టు"The Grapes of Wrath" పేరుతో నవలారూపంలో గ్రంథస్థం చేశాడు.

ఓక్లహామా రాష్ట్రంలో రైతులు ఆయేడు సంభవించిన క్షామపరిస్తితుల్లో కొత్తగా పంటలు పెట్టలేరు. ఆఏడు అసాధారణంగా వీచిన ఎర్రధూళి, వడగాలుల్లో (Dust bowl) కాపుకొచ్చిన పంటలు నాశనమయ్యాయి. వ్యవసాయ ఖర్చులకోసం బ్యాంకులనుంచి తీసుకున్న రుణాలు తీర్చలేక పోవడంచేత, బ్యాంకులు ఫోర్.క్లోషర్సు ద్వారా రైతుల వ్యవసాయ పొలాలను, క్షేత్రాలను స్వాధీనం చేసుకున్నాయి. అమెరికాలో అప్పుడప్పుడే కార్పొరేట్ వ్యవసాయం ప్రవేశిస్తోంది. స్థానిక పత్రికల్లో కేలిఫోర్నియా పండ్లతోటల్లో, వ్యవసాయ క్షేత్రాలలో గిట్టుబాటు అయ్యే కూలీపను లున్నాయని ప్రకటనలు చూచి, కుటుంబాలకు కుటుంబాలే ఆరాష్ట్రానికి వలసపోతారు.

జాతీయ రహదారి నంబరు 66 మీద మోటారు వాహనాలలో వేలమంది కూలీలుగా మారిన రైతుల కుటుంబాలు కేలిఫోర్నియా చేరేవేళకు అక్కడి కార్పొరేట్ పండ్లతోటల యజమానులు కూలీరేట్లు పూర్తిగా తగ్గించి వేస్తారు. రైతులు ఆసంకట పరిస్థితుల్లో మళ్ళీ స్వస్థలాలకు వెళ్ళేప్రయత్నంచేస్తారు. స్వచ్ఛంద సంస్థలు, ఫెడరల్ ప్రభుత్వం గంజికేంద్రాలు, వలసకార్మికులు తలదాచుకోడానికి తాత్కాలిక షెల్టర్.లు నెలకొల్పి ఆదుకొంటాయి.

ఈ చరిత్రను, ప్రజల అనుభవాలను, సంఘటనలను స్టెయిన్ బెక్ నవలగా చిత్రించాడు. రైతులతోచేసిన వ్యక్తిగత ఇంటర్వూలు, తాను విన్న విషాదగాథలు, అతని రచన చాలా వాస్తవంగా వచ్చేట్లు చేసింది.

టామ్ జోడ్ కుటుంబం పొట్ట చేతబట్టుకొని ఓక్లహామా రాష్ట్రానికి బతుకుదెరువుకోసం వెళ్ళడమే నవలకథ. టామ్ జోడ్ ఆత్మరక్షణలో హత్యానేరంకింద శిక్షించబడి, పెరోల్ మీద తన ఊరికి కాలినడకన బయలుదేరుతాడు. దారిలో కేసి అనే మతప్రచారకుడుగా పనిచేసిన వ్యక్తి కలుస్తాడు. ఊరికి వెళితే ఊరంతా ఖాళీ అయి ఉంటుంది. తన కుటుంబం పెదనాయన వాళ్ళ ఊరికి వెళ్ళినట్లు తెలుసుకొని, సహచరుడితో ఆక్కడికి వెళతాడు. తనకుటుంబం కేలిఫోర్నియా ప్రయాణానికి సిద్ధమవుతూ ఉంటుంది. పాతడొక్కు సిడాన్ వాహనంలో పిల్లామేకతో, ముసలీముతకలతో జోడ్ కుటుంబంతో పాటు టామ్ జోడ్, అతని ప్రీస్టు మిత్రుడు కూడా బయల్దేరారు. పొట్టకూటికోసం వెళుతున్న వలసలో మెదట్లోనే కుటుంబ పెద్ద తాతయ్య చనిపోతాడు. హైరోడ్డు పక్కనే పూడ్చిపెట్టి మిగతావాళ్ళు ప్రయాణం కొనసాగిస్తారు. హైరోడ్డు మీద వందలవేల వాహనాలు రైతు కూలీలతో సాగుతూ ఉంటాయి. 

పాజోడ్(తండ్రి) నిస్సహాయంగా నిలిచినపుడు, మాజోడ్ ఆ బృందాన్ని ముందుకు నడిపిస్తుంది. గర్భవతి అయిన రోజ్.ను ఆమెభర్త విడిచి వెళ్ళిపోతాడు. నాయనమ్మ కూడా చనిపోతుంది. ఎలాగో ఈ బృదం కేలిఫోర్నియా చేరుకొంటుంది కానీ ఎస్టేట్ల యజమానులు శ్రామికుల నిస్సహాయతను ఆసరాగా తీసుకొని కూలీరేట్లు పూర్తిగా తగ్గించివేస్తారు. రోజ్.కు ప్రసవమై బిడ్డ చనిపోతుంది. నిస్సహాయ పరిస్థితుల్లో కుంభవృష్టిలో ఈకుటుం ఒక బేరన్లో తలదాచుకొంటుంది. అక్కడ ఒక వృద్ధుడు, అతని కుమారుడు ఉంటారు. ఆ యువకుడు పస్తులతో చావబోతూ ఉంటాడు. మా జోడ్ ప్రోత్సాహంతో రోజ్ అతడికి తన స్తన్యాన్నిచ్చి కాపాడుతుంది. రోజ్ పెదవులమీద చిత్రమైన నవ్వు మెరుస్తుంది.

నవల ఒక ఎపిక్ ఫాంలో సాగుతుంది. తరచు నవలలో క్రైస్తవ మతప్రతీకలు స్ఫురిస్తాయి. ఈ వలసయాత్రలో ఈ కుటుంబంతో కలిసిన ప్రీస్టు పాత్ర కూడా అటువంటి ప్రతీకగానే స్ఫురిస్తుంది.

నవలలో పాత్రలమధ్య సంఘర్షణ కన్నా దయనీయమైన పరస్థితుల్లో మట్టి మనుషులు ఎంత హుందాగా, మానవత్వంతో వ్యవహరిస్తారో అని ముచ్చట పడతారు పాఠకులు. 

మానవీనీ భవాయ్ నవలలో నిరాశాని స్పృహలతో కుంగిపోయి, దప్పికతో వివశుడైన యువరైతును కథానాయిక దగ్గరకు తీసుకుని అతని నోట్లో తనరొమ్ము ఉంచుతుంది ముగింపులో, వాళ్ళిద్దరూ కలిసి జీవితం కొనసాగిస్తారు అనే సూచనతో. 

తుదిమెరుపేమంటే అమెరికాలో కొందరు దీన్ని కమ్యూనిస్టు నవలన్నారు. స్టాలిన్ ఈ నవలను నిషేధించారు. అమెరికాలో రైతుకూలీలకే కార్లున్నాయని తెలిస్తే సోవియట్ యూనియన్ కార్మికుల్లొ అలజడి కలుగుతుందని భయమట! ఈనవల పులిట్జర్ పురస్కారాన్ని పొందింది. బెక్ కు సాహిత్యం లో నోబెల్ పురస్కారం లభించింది.

డస్ట్ బౌల్ గురించి ఒక వివరణ. ఆధునిక యంత్రాలసహాయంతో దున్నకం వచ్చాక రైతులు చాలా లోతుగా పొలాలు దున్నకం ఆరంభించారు. top soil పైపొర మట్టని పట్టివుంచే గడ్డి వేర్లన్నీ బైటికొచ్చి ఎండిపోయి పైపొర మట్టి గాలిలో ఎగిరి ఎర్రగాలి మొత్తం పంటలమీద కమ్మి పైరు ఎండిపోతుంది. వర్షాభావంతో పాటు మనిషి చేసిన పొరబాటుకు ప్రకృతి వేసిన శిక్ష.

ద్రాక్ష తోటల్లో పేదరైతులకు భూస్వాములు కూలీరేట్లు తగ్గించి కూటికి కూడా చాలని వేతనాలు ఇస్తామంటారు. ఆ కూలీ కూడా దొరకదు. ఆ కూలీల ఆగ్రహమే "రాత్ ఆఫ్ గ్రేప్సు" బైబిల్.లో దేవుని ఆగ్రహం, ఈ నవలలో పేదల ఆగ్రహం. నవల పేరు ఎంతో సార్థకంగా కుదిరింది.". Oklahama was occupied by American settlers http://in1900.It was a redindian land.

మూలాలు: the Grpas of Rath, Stain Bedk, 1939 edition.